**„წლის ხელოვანი“ 2023 წ.**

**კონკურსში მონაწილეობა**

კონკურსში მონაწილეობის მიღება, შეუძლია კულტურის სფეროში მოღვაწე იურიდიულ (ქ. ბათუმის მუნიციპალიტეტის ადმინისტრაციულ საზღვრებში რეგისტრირებული კულტურულ-საგანმანათლებლო დაწესებულებას) და ფიზიკურ პირს, რომელმაც მიმდინარე წელს მოიპოვა მნიშვნელოვანი წარმატება და განაცხადის შეტანის მომენტისთვის რეგისტრირებულია ქ. ბათუმის მუნიციპალიტეტის ტერიტორიაზე, გამონაკლის შემთხვევაში - საქართველოს მოქალაქე, რომელიც ბოლო ორი წლის განმავლობაში, მუშაობს ქ. ბათუმის მუნიციპალიტეტის ადმინისტრაციულ საზღვრებში რეგისტრირებული კულტურულ-საგანმანათლებლო დაწესებულებაში.

**გამარჯვებულ­თა გამოვლენა:** ხორციელდება კონკურსის წესით.

**ღონისძიება ითვალისწინებს:**

კულტურის დარგში (თეატრი, მუსიკა, ქორეოგრაფია, ლიტერატურა (დრამატურგია, პოეზია, პროზა), კინომატოგრაფია (დოკუმენტური კინო, ანიმაციური ფილმები, მხატვ­რული კინო), ფოტოხელოვნება, მოქანდაკეობა (სკულპტურა), ხუროთმოძღვრება (არქი­ტექ­ტურა), მხატვრობა), წარმატებული ხელოვანების გამოვლენა - დაჯილდოებას, რომ­ლებმაც მიმდინარე წელს მიაღწიეს მნიშვნელოვან - თვალსაჩინო, განსაკუთრებულ და გამორჩეულ პროფესიულ წარმატებებს, ქალაქის, რეგიონის, ქვეყნის თუ მის ფარგლებს გარეთ

**ღონისძიების ნომინაციები:**

1. **„წლის ხელოვანი“** - ხელოვანი, რომელმაც მიმდინარე წელს თავისი შემოქმედებითი თუ პრო­ფე­სიული საქმიანობით, მიაღწია მნიშვნელოვან წარმატებას - საერთაშორისო, ქვეყნის, რეგიონის, ქალაქის (ან სხვა) მასშტაბით. რომელიც გამორჩეულია პროფესიული ოსტატობით, კვალიფიკაციით, კულტურის/ხელოვნების იდეალების ერთგული მსახუ­რებით და დაიმსახურა განსაკუთრებული აღიარება.

ორი გამარჯვებული (ქალი და მამაკაცი). გადაეცემა მერიის მიერ დაწესებული სპეციალური პრიზი (შემდეგში - პრიზი) და ფულადი ჯილდო;

1. **„რჩეული ხელოვანი“** - ხელოვანი, რომელმაც მიმდინარე წელს წელს თავისი პროფესიული საქმი­ანობით, შემოქმედებით, ღვაწლით, მიაღწია მნიშვნელოვან წარმატებას და დაიმსახურა განსაკუთრებული აღიარება.

არაუმეტეს, სამი გამარჯვებულისა. გადაეცემა პრიზი და ფულადი ჯილდო;

1. **„წლის დებიუტანტი“** - ახალგაზრდა ხელოვანი, წლის აღმოჩენა, რომელმაც მიმდინარე წელს თავისი შემოქმედებითი, თუ პროფესიული საქმიანობით, კარიერის საწყისზე - დებიუტ­ზე, მიაღწია მნიშვნელოვან წარმატებას და დაიმსახურა განსაკუთრებული აღიარება.

ორი გამარჯვებული (ქალი და მამაკაცი). გადაეცემა პრიზი და ფულადი ჯილდო;

1. **„დიდოსტატი“** - აღმატებული ხელოვანი, ქვეყნის, ხალხის, საქმის ერთგული, განსაკუთ­რებით გამორჩეული, აღიარებული ხელოვანი, არანაკლებ 5 წლიანი პროფესიული გამოცდილებით, რომელმაც მიმდინარე წელს პირადად ან/და მისი უშუალო მონაწილეობით (მეცადინეობით, საქმიანობით), მიაღწია მნიშვნელოვან წარმატებას, რომელიც საზოგადოებრივი ღვაწლით თუ პროფესიული საქმიანობით, თავისი შემოქმედებით, ემსახურება ხელოვნების განვითარებას, ეროვ­ნული კულტურის პოპულარიზაციას - მრავალსაუკუნოვანი, ეროვნული ღირებულე­ბების, უძველესი ტრადიციებისა და ზოგადსაკაცობრიო მნიშვნელობის თვითმყოფა­დობის - ქართული ფასეულობების წარმოჩენას.

არაუმეტეს, ხუთი გამარჯვებულისა. გადაეცემა პრიზი და ფულადი ჯილდო.

1. **„წლის კოლექტივი“ -** ხელოვანთა ჯგუფი, გუნდი / დასი / ანსამბლი (ან სხვა მსგავსი) -კოლექტივი (იურიდიული პირი ან იურიდიული პირის შემადგენლობაში მყოფი), რომელმაც მიმდინარე წელს მოიპოვა მნიშვნელოვანი წარმატება საერთაშორისო, ქვეყნის, რეგიონის, ქალაქის (ან სხვა) მასშტაბით და დაიმსახურა განსაკუთრებული აღიარება.

ერთი გამარჯვებული გადაეცემა პრიზი;

1. **„წლის კულტურის მუშაკი“ -** კულტურის სფეროში, კულტურულ-საგანმანათლებლო დაწესებულებაში დასაქმებული პირი, რომელმაც მ.წ. მიღწეული წარმატებით თუ გამორჩეული პრო­ფე­სიული საქმიანობით, გაწეული ღვაწლით, კულტურის იდეალების ერთგული და გულმოდგინე მსახურებით, დაიმსახურა აღიარება. არაუმეტეს, ხუთი გამარჯვებულისა. გადაეცემა სიგელი და ფულადი ჯილდო;

**ნომინანტის წამოყენების უფლება აქვს:**

1. ა(ა)იპ „ქ. ბათუმის კულტურის ცენტრს“;
2. ა(ა)იპ „აკაკი წერეთლის სახელობის ქალაქ ბათუმის საჯარო ბიბლიოთეკას“;
3. აჭარის ავტონომიური რესპუბლიკის განათლების, კულტურისა და სპორტის სამინის­ტროს დაქვემდებარებაში არსებულ იურიდიულ პირებს (შპს/ა(ა)იპ/სსიპ)
4. ქ. ბათუმის მუნიციპალიტეტის ტერიტორიაზე და ადმინისტრაციულ საზღვრებში რეგის­­ტრირებულ კულტურულ-საგანმანათლებლო დაწესებულებებს, თვითშემოქმედე­ბით კოლექტივებს
5. მოქალაქეთა არანაკლებ 15 კაციან საინიციატივო ჯგუფს.

**წარმოსადგენი დოკუმენტაცია:**

* 1. შევსებული განაცხადი (დანართი 2);
  2. ბიოგრაფიული მონაცემები;
  3. ფოტოსურათი (ერთი ცალი);
  4. პირადობის დამადასტურებელი დოკუმენტის - მოწმობის ასლი;
  5. ცნობა რეგისტრაციის (საცხოვრებელი ადგილის) შესახებ ან დასურათებული მტკიცება ე.წ. „სკრინშოტი“, სამოქალაქო რეესტრის ვებ-გვერდიდან (თარიღის წარმოჩენით), მისი რეგისტრაციის - საცხოვრებელი ადგილის/მისამართის მითითებით.
  6. თუ განმცხადებელი არასრულწლოვანია, კანონიერი წარმომადგენლის (დედის ან მამის) პირადობის მოწმობის ასლი და განმცხადებლის დაბადების მოწმობის ასლი;
  7. ნომინანტის მიერ, მიმდინარე წელს მიღწეული წარმატების - პრემია / ჯილდო / სიგელი (ან სხვა) დამადასტურებელი დოკუმენ­ტაცია (ქსერო ასლი) ან/და ღვაწლისა და დამსახურების ამსახველი აუდიო/ვი­დეო (არსებობის შემთხვევაში) მასალა;
  8. სასურველია, ნომინანტის წარდგენა ვიდეო რგოლის ფორმატში (თანდართული CD დისკზე ან გადმოგზავნილი ელფოსტაზე). ხანგრძლივობა - არაუმეტეს, ერთ წუთის ფარგლებში (ძირითადი ბიოგრაფიული მონაცემები ან/და პროფესიული მიღწევები და წარმატებები - სამეცნიერო, კულტურული, სპორტული და ა.შ. ნებისმიერი. ასევე, დასაშვებია - ჰობი, მიზანი ან სხვა, ნომინანტის შეხედულებისამებრ). ამასთან, მერიას აქვს უფლება, საჭი­როების შემთხვევაში, ვიდეო რგოლის გამოყენება;
* დოკუმენტები უნდა იყოს წარმოდგენილი ქართულ ენაზე (ბეჭდური სახით - Microsoft Word Document / Sylfaen), ხოლო უცხო ენაზე წარმოსადგენი დოკუმენტი სასურველია, იყოს ნათარგმნი ქართულ ენაზე და ნოტარიულად დამოწმებული.
* მერია უფლებამოსილია საჭიროების შემთხვევაში მოითხოვოს დამატებითი დოკუმენტაცია;
* თუ განმცხადებელი არასრულწლოვანია, საქმის წარმოება განხორციელდება კანონიერი წარმო

მადგენლის მონაწილეობით, მოქმედი კანონმდებლობის შესაბამისად.

**განაცხადების მიღება** მიმდინარე წლის6 დეკემბრამდე.

**განხილვა** 13 დეკემბრამდე.

**საბოლოო შედეგები განისაზღვრება**

კომისიის თითოეული წევრის მიერ, წარდგენილი ნომინანტების (თითოეული ნომინაციის მიხედვით) შეფასების შედეგად, დაგროვილი ქულების დაჯამებით.